CELEX: 62018TN0041
Language: fi
Date: 2018-01-24 00:00:00
Title: Asia T-41/18: Kanne 24.1.2018 – Autoridad Portuaria de Vigo v. komissio

23.4.2018   
            
            
               FI
            
            
               Euroopan unionin virallinen lehti
            
            
               C 142/52
            
         Kanne 24.1.2018 – Autoridad Portuaria de Vigo v. komissio
   (Asia T-41/18)
   (2018/C 142/69)
   Oikeudenkäyntikieli: espanja
   
      Asianosaiset
   
   
      Kantaja: Autoridad Portuaria de Vigo (edustaja: asianajaja J. Costas Alonso)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               varmistamaan, että Euroopan komissio perussopimusten valvojana noudattaa velvollisuuttaan valvoa unionin säännösten ja määräysten yhdenmukaista soveltamista kaikissa jäsenvaltioissa ja pyrkii varmistamaan niiden yhdenmukaisen soveltamisen kaikissa jäsenvaltioissa, kun kyse on kolmansista maista peräisin olevien eläinperäisten tuotteiden tuonnista, ja yhdenmukaistaa tällaisten tuotteiden valvontaa koskevat säännökset
            
         
               —
            
            
               konkreettisesti velvoittaa Euroopan komission terveyden ja elintarviketurvallisuuden pääosaston tekemään vertailevan arvioinnin kolmansista maista Vigon ja Leixoesin (Portugali) satamien kautta tapahtuvaan eläinperäisten tuotteiden tuontiin sovellettavan unionin oikeuden soveltamisesta.
            
         
      Oikeudelliset perusteet ja pääasialliset perustelut
   
   Kantaja väittää kanteensa tueksi, että pakastettujen ja kylmien kalatuotteiden tuontiin unionin ulkopuolisista maista sovellettavan unionin oikeuden erilaisesta soveltamisesta seuraa kilpailua ja yhdenvertaisia mahdollisuuksia koskevien sääntöjen kiertäminen, joka saa aikaan vääristymän sisämarkkinoilla.
   Kantaja mainitsee tässä yhteydessä myös, että satamilla on keskeinen asema tavaraliikenteessä ja ennen kaikkea kalatuotteiden tuonnissa, josta 76 prosenttia tapahtuu satamien kautta.